Saya mau tau Imej dan legasi dari Siti Nurhaliza. Jelaskan dalam bahasa melayu

Ketika mula melangkah kaki ke dalam industri, Siti sering dilabelkan sebagai "penyanyi kampung" kerana pemakaiannya yang sederhana dan keengganannya bergambar dengan lelaki untuk kulit majalah selain di upacara atau acara penganugerahan. Pada tahun-tahun terawalnya sebagai penyanyi, beliau dikritik kerana enggan memakai pakaian yang menjolok mata serta keengganan bergambar bersama artis lelaki. Katanya: "Sebagai artis, Siti sedar banyak tanggungjawab sosial lain yang harus dipikul. Jadi, Siti memilih untuk bersederhana dalam segala hal termasuk cara berpakaian. Siti mahu menampilkan bakat dan kebolehan suara yang dianugerahkan oleh Tuhan tanpa bersandarkan kepada keseksian." Kemunculan pertamanya di Indonesia pada tahun 1997 dengan personalitinya yang sederhana, jelita dan berbakat dikatakan merevolusi industri muzik Indonesia yang terkenal dengan genre dangdut yang dikaitkan dengan persembahan mengghairahkan dan erotik, terutamanya oleh penyanyi wanita. Imejnya yang bersahaja inilah menjadi penarik puji-pujian dari golongan cendekiawan Islam dari Malaysia dan Indonesia. Semenjak itu, kenamaannya dalam industri muzik Asia Tenggara masih utuh apabila diundi sebagai Artis Wanita Paling Popular sebanyak sepuluh kali berturut-turut di Anugerah Planet Muzik, mengetepikan saingan dari seniwati Malaysia, Singapura, dan Indonesia. Dan buat pertama kalinya beliau akan tampil dengan album terbaru dimana album tersebut adalah album berbahasa Inggeris. Beliau mengatakan album tersebut akan berada di pasaran hujung bulan Jun ini atau awal bulan Julai 2011 ini.

Imej ketimuran beliau juga sedang dinamakan contoh yang baik kepada artis-artis lain untuk diikuti. Pada tahun 2008, bekas Menteri Negara bagi Hal Ehwal Belia dan Sukan Indonesia, Adhyaksa Dault menasihatkan Dewi Persik yang terkenal dengan pergerakan tarian terbuka dan seksi untuk menghindar persembahan beliau dan mencontohi cara Siti Nurhaliza apabila meneroka ke industri hiburanMenpora: Dewi Persik Bisa Laku Tanpa Goyang & Buka-bukaan  (14 April 2008). OkeZone.com. Diperoleh pada 13 Mei 2012. - "Dia tidak lebih dari atas, dia tidak memakai pakaian yang mendedahkan dan tidak menari seksi, tetapi beliau (Siti Nurhaliza) masih mampu untuk menjadi diiktiraf di peringkat tempatan dan antarabangsa".

Siti disebut-sebut sebagai idola dan ilham oleh ramai seniman dalam dan luar negara Malaysia seperti Misha Omar, Nicholas Teo, Maia Lee (finalis Singapore Idol), Sunu (vokalis kugiran Matta dari Indonesia) dan ramai lagi.

Pada tahun 2007, kesamaan imej beliau telah digunakan sebagai sebahagian daripada promosi oleh Kementerian Pelancongan Malaysia, Malaysia Windows Live Agent - Siti untuk menarik lebih ramai pengunjung dari Jepun. Kartun ini digunakan dalam Windows Live Messenger (sebelum ini dikenali sebagai MSN Messenger) di mana ia akan memberikan maklumat mengenai destinasi pelancongan menarik di Malaysia.

Pada Januari 2011, Siti telah dicadangkan sebagai duta budaya bagi masyarakat Melayu oleh Persatuan Wartawan Malaysia dan Indonesia (SWAMI), berdasarkan penerimaan masyarakat terhadap personaliti Siti di kedua-dua negara. Ketua SWAMI percaya bahawa Siti boleh membantu mengurangkan ketegangan hubungan sekiranya berlaku krisis antara Malaysia dan Indonesia.

Kehebatan Siti dalam kerjaya muziknya turut diakui oleh penyanyi veteran Dato' Yusni Hamid yang menyifatkan beliau mempunyai liganya yang tersendiri, malah turut pernah mengajarnya menyanyi dalam bahasa Inggeris.

Pada 11 Januari 2018, sempena ulang tahun kelahiran Siti ke-39, satu dedikasi istimewa untuk beliau telah diadakan di semua stesen radio tempatan Hot FM, Kool FM, Era FM, Sinar FM, Suria FM, Gegar FM dan Best FM dengan memutarkan koleksi lagu Siti, melangkaui era sejak mula bergelar penyanyi pada 1995. Selain itu, beliau telah diberi slot khas di stesen radio Hot FM sebagai penyampai undangan istimewa. Siti mengendalikan slot Datuk Siti Nurhaliza Take Over atau #CTTakeOverHot selama dua jam mulai 10 pagi.

Penyampai berita RTM, Normazalina Mohd Nor menjadi perhatian umum pada Julai 2017 berikutan dirinya yang dikatakan mirip Siti dan berbangga menjadikan beliau sebagai idolanya. "Saya bangga kerana saya memang peminat Siti. Apatah lagi, Siti juga produk kelahiran RTM menerusi Bintang HMI 1995. Setiap perkembangannya, saya ikuti. Laman Instagram Siti juga tanpa jemu saya lihat setiap hari,".